Ο Χορός του Ζορμπά

Ο Χορός του Ζορμπά () είναι ορχηστρική σύνθεση του Μίκη Θεοδωράκη,  που συμπεριλήφθηκε στον δίσκο με τη μουσική που επένδυσε την ταινία «Αλέξης Ζορμπάς» (ή «Ζορμπάς ο Έλληνας», 1964),  η οποία κυκλοφόρησε το 1965. Το κομμάτι είχε κυκλοφορήσει και σε σινγκλ, μαζί με το Στρώσε το στρώμα σου, από την RCA Victor.

Πρόκειται για ένα από τα δημοφιλέστερα κομμάτια του Θεοδωράκη και έχει συμπεριληφθεί σε πολλές συλλογές του. Μετά την κυκλοφορία της ταινίας έγινε δημοφιλές παγκοσμίως και διασκευάστηκε ή ερμηνεύτηκε από μουσικούς διαφόρων ειδών και εθνικότητας. Μερικές από αυτές τις διασκευές κατάφεραν να εισέλθουν και σε διάφορα charts.

Το βασικό μουσικό θέμα του κομματιού πάρθηκε από τη σύνθεση του Γιώργη Κουτσουρέλη, με τίτλο Αρμενοχωριανός Συρτός, που κυκλοφόρησε το 1949. Σίγουρα ο συρτός αυτός, πολύ πιθανόν έχει μετασκευαστεί από παραδοσιακό, αν και ο Κουτσουρέλης ισχυριζόταν ότι είναι δική του σύνθεση, όταν έγινε γνωστή με τη μουσική του «Ζορμπά».



 Παραπομπές 

Κατηγορία:Τραγούδια του 1964
Κατηγορία:Τραγούδια του Μίκη Θεοδωράκη